96/341/EY: Komission päätös, tehty 20 päivänä toukokuuta 1996, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä flurtamonin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 130 , 31/05/1996 s. 0020 - 0021



KOMISSION PÄÄTÖS, tehty 20 päivänä toukokuuta 1996, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä flurtamonin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) (96/341/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 96/12/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY säädetään yhteisön sallittujen torjunta-aineiden tehoaineiden luettelon kehittämisestä, Rhône-Poulenc Agro France on toimittanut 15 päivänä helmikuuta 1994 asiakirjoja Ranskan viranomaisille tehoaine flurtamonin sisällyttämiseksi direktiivin liitteeseen I; Ranskan viranomaiset ovat toimittaneet komissiolle tulokset asiakirjojen täydellisyyden ensimmäisestä tutkimuksesta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset; tämän vuoksi yritys on toimittanut asiakirjat 6 artiklan 2 kohdan mukaisesti komissiolle ja muille jäsenvaltioille, komissio on välittänyt asiakirjat edelleen pysyvän kasvinsuojelukomitean "lainsäädäntö"-työryhmälle 23-24 päivänä marraskuuta 1995 pidetyssä kokouksessa, jolloin jäsenvaltiot vahvistivat saaneensa asiakirjat, direktiivin 6 artiklan 3 kohdassa vaaditaan, että jotta asiakirjaa voidaan pitää periaatteessa hyväksyttynä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III määrättyjen tietovaatimusten mukaisesti, se on vahvistettava yhteisön tasolla, tällainen vahvistaminen on tarpeen, jotta voidaan jatkaa asiakirjan yksityiskohtaista tutkimista ja antaa jäsenvaltioille mahdollisuus myöntää tilapäisiä lupia tätä tehoainetta sisältävien kasvinsuojeluaineiden käyttämiseen direktiivin 8 artiklan 1 kohdan edellytykset huomioon ottaen, sekä antaa jäsenvaltioille erityisesti mahdollisuus tehdä tehoaineen ja kasvinsuojeluaineen yksityiskohtainen tutkimus direktiivin vaatimukset huomioon ottaen, tämä päätös ei vaikuta siihen, etteikö yritykseltä voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Ranska jatkaa asiakirjojen yksityiskohtaista tutkimista ja tekee komissiolle mahdollisimman pian ja viimeistään vuoden kuluessa selonteon tutkimuksen lopputuloksista siten, että mukana on suositus siitä, sisällytetäänkö tehoaine luetteloon vai ei, sekä kaikista tähän liittyvistä edellytyksistä; tämän selonteon saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Rhône-Poulenc Agro Francen komissiolle ja jäsenvaltioille toimittamien tehoaine flurtamonin sisällyttämiseksi direktiivin 91/414/ETY liitteeseen I tarvittavien asiakirjojen katsotaan periaatteessa täyttävän liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 230, 19.8.1991, s. 1 (2) EYVL N:o L 65, 15.3.1996, s. 20